**ASOCIAȚIA DE DEZVOLTARE INTERCOMUNITARĂ**

**„ZONA METROPOLITANĂ SEPSI”**

**PROIECTUL STATUTULUI**

**CAPITOLUL I**

**DISPOZIȚII GENERALE**

**Art. 1.** Membrii fondatori ai asociației sunt:

**1. MUNICIPIUL SFÂNTU GHEORGHE**, prin Consiliul Local al Municipiului Sfântu Gheorghe,cu sediul în municipiul Sfântu Gheorghe, str. 1 Decembrie 1918, nr. 2, judeţul Covasna, CIF 4404605, reprezentat de ANTAL ÁRPÁD-ANDRÁS, în calitate de primar, legal împuternicit în acest scop prin Hotărârea Consiliului Local al Municipiului Sfântu Gheorghe nr. \_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_;

**2. COMUNA RECI**, prin Consiliul Local al Comunei Reci, cu sediul în localitatea Reci, str. Principală, nr. 268, judeţul Covasna, CIF 4404311, reprezentată de DOMBORA LEHEL, în calitate de primar, legal împuternicit în acest scop prin Hotărârea Consiliului Local al Comunei Reci nr. \_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_;

**3. COMUNA OZUN**, prin Consiliul Local al Comunei Ozun, cu sediul în localitatea Ozun, str. Gábor Áron, nr. 75, judeţul Covasna, CIF 4201910, reprezentată de BORDÁS ENIKŐ, în calitate de primar, legal împuternicit în acest scop prin Hotărârea Consiliului Local al Comunei Ozun nr. \_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_;

**4. COMUNA CHICHIŞ,** prin Consiliul Local al Comunei Chichiş, cu sediul în localitatea Chichiş, str. Mare 103, judeţul Covasna, CIF 4201899, reprezentată de TĂRAȘ SILVIU, în calitate de primar, legal împuternicit în acest scop prin Hotărârea Consiliului Local al Comunei Chichiș nr. \_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_;

**5. COMUNA ILIENI,** prin Consiliul Local al Comunei Ilieni,cu sediul în localitatea Ilieni, str. Principală, nr. 97, judeţul Covasna, CIF 4404419, reprezentată de FODOR IMRE, în calitate de primar, legal împuternicit în acest scop prin Hotărârea Consiliului Local al Comunei Ilieni nr. \_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_;

**6. COMUNA ARCUŞ,** prin Consiliul Local al Comunei Arcuş, cu sediul în localitatea Arcuş, Piaţa Gábor Áron, nr. 237, judeţul Covasna, CIF 16318699, reprezentată de MÁTHÉ ÁRPÁD, în calitate de primar, legal împuternicit în acest scop prin Hotărârea Consiliului Local al Comunei Arcuș nr. \_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_;

**7. COMUNA VALEA CRIȘULUI**, prin Consiliul Local al Comunei Valea Crișului, cu sediul în Comuna Valea Crişului, nr. 136, județul Covasna, CIF 4202207, reprezentată de KISGYÖRGY SÁNDOR, în calitate de primar, legal împuternicit în acest scop prin Hotărârea Consiliului Local al Comunei Valea Crișului nr. \_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_;

**8. COMUNA GHIDFALĂU,** prin Consiliul Local al Comunei Ghidfalău, cu sediul în localitatea Ghidfalău, nr. 108, judeţul Covasna, CIF 4201805, reprezentată de JANCSŐ ERNŐ, în calitate de primar, legal împuternicit în acest scop prin Hotărârea Consiliului Local al Comunei Ghidfalău nr. \_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_;

**9. COMUNA MICFALĂU**, prin Consiliul Local al Comunei Micfalău, cu sediul în Comuna Micfalău, str. Principală, nr. 314, județul Covasna, CIF 16410805, reprezentată de DEMETER FERENC, în calitate de primar, legal împuternicit în acest scop prin Hotărârea Consiliului Local al Comunei Micfalău nr. \_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_;

**10. COMUNA BODOC**, prin Consiliul Local al Comunei Bodoc, cu sediul în comuna Bodoc, str. Princiaplă, nr. 65, județul Covasna, CIF 4404621, reprezentată de FODOR ISTVÁN, în calitate de primar, legal împuternicit în acest scop prin Hotărârea Consiliului Local al Comunei Bodoc nr. \_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_;

**11. COMUNA MALNAȘ**, prin Consiliul Local al Comunei Malnaș, cu sediul în comuna Malnaș, str. Principală, nr. 171, județul Covasna, CIF 4201759, reprezentată de SZOTYORI ANGÉLA GIZELLA, în calitate de primar, legal împuternicit în acest scop prin Hotărârea Consiliului Local al Comunei Malnaș nr. \_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_;

**12. COMUNA BIXAD**, prin Consiliul Local al Comunei Bixad, cu sediul în comuna Bixad, str. Principală, nr. 558, Județul Covasna, CIF 16355433, reprezentată de BÁCS MÁRTON CSABA, în calitate de primar, legal împuternicit în acest scop prin Hotărârea Consiliului Local al Comunei Bixad nr. \_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_;

**13. COMUNA MOACȘA**, prin Consiliul Local al Comunei Moacșa, cu sediul în comuna Moacşa, nr. 354, Județul Covasna, CIF 4201740, reprezentată de DESZKE JÁNOS,în calitate de primar, legal împuternicit în acest scop prin Hotărârea Consiliului Local al Comunei Moacșa nr. \_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_;

au hotărât de comun acord următoarele:

**Art. 2.** Voința de asociere

Membrii fondatori denumiți colectiv „Asociații” și individual „Asociatul”, ca urmare a acordului intervenit în data de \_\_\_\_\_\_\_\_\_\_\_\_\_\_\_\_\_\_ la Sfântu Gheorghe, pentru înființarea Asociației de Dezvoltare Intercomunitară „ZONA METROPOLITANĂ SEPSI”

(1) Ne exprimăm acordul de voință clar, precis și neechivoc de a coopera și de a ne asocia, în conformitate cu prevederile art. 89 din O.U.G. nr. 57/2019 privind Codul administrativ, cu modificările și completările ulterioare, coroborate cu prevederile O.G. nr. 26/2000 cu privire la asociaţii şi fundaţii, cu modificările și completările ulterioare privind constituirea Asociației de Dezvoltare Intercomunitară „ZONA METROPOLITANĂ SEPSI”, persoană juridică de drept privat, cu statut de utilitate publică.

(2) În conformitate cu următoarele acte normative:

a) O.U.G. nr. 57/2019 privind Codul administrativ, cu modificările și completările ulterioare;

b) O.G. nr. 26/2000 cu privire la asociaţii şi fundaţii, cu modificările și completările ulterioare;

c) Legea 273/2006 privind finanțele publice locale, cu modificările și completările ulterioare;

d) Legea nr. 351/2001 privind aprobarea Planului de Amenajare a Teritoriului Național, cu modificările completările ulterioare;

**Art. 3.** Denumirea asociației

(1) **Denumirea** completă a asociației este **ASOCIAȚIA DE DEZVOLTARE INTERCOMUNITARĂ „ZONA METROPOLITANĂ SEPSI”**, conform dovezii privind disponibilitatea denumirii nr. 197223 din data de 30.03.2022, eliberată de Ministerul Justiției.

(2) Toate actele redactate și emise de asociație vor purta această denumire și specificația sediului social, sigla, precum și semnăturile olografe ale reprezentanților legali ai asociației, condiții fără de care nu va putea fi angajată răspunderea juridică, administrativă, civilă sau penală a asociației.

**Art. 4.** Însemnele asociatiei

Asociația va avea ștampilă și însemne proprii.

**Art. 5.** Sediul asociatiei

(l) **Sediul** asociației este în municipiul Sfântu Gheorghe, str. 1 Decembrie, nr. 2, județul Covasna.

(2) Sediul asociatiei poate fi schimbat în condițiile legii, prin hotărârea Consiliului director.

(3) Asociația, prin hotărârea Adunării generale va putea înființa sau desființa filiale și sucursale cu respectarea legislației în vigoare la data înființării acestora.

**Art. 6.** Durata și forma juridică a asociației

(1) Asociația este constituită pe perioadă **nedeterminată**, începând cu data înscrierii sale în Registrul Asociațiilor și Fundațiilor aflat la grefa Judecătoriei Sfântu Gheorghe.

(2) Asociația este subiect de drept privat, cu personalitate juridică și de utilitate publică, prin efectul O.U.G. nr. 57/2019 privind Codul administrativ, cu modificările și completările ulterioare și al O.G. nr. 26/2000 cu privire la asociaţii şi fundaţii, cu modificările și completările ulterioare.

(3) Asociația de Dezvoltare Intercomunitară „ZONA METROPOLITANĂ SEPSI”, este organizată și funcționează în conformitate cu legile române și cu prezentul statut.

**CAPITOLUL II**

**SCOPUL ȘI OBIECTIVELE ASOCIAȚIEI**

**Art. 7.** Scopul asociației

Scopul asociației este de a facilita cooperarea între unitățile administrativ-teritoriale membre pentru exercitarea în comun a competențelor ce le revin prin lege și de a crea un instrument de dezvoltare durabilă a întregii zone prin atingerea unor obiective specifice.

**Art. 8.** Obiectivele asociației

Obiectivele prin care asociația își propune să își aducă la îndeplinire scopul sunt:

a) sprijinirea și asigurarea dezvoltării economico-sociale a întregii zone metropolitane propuse și a tuturor unităților administrativ-teritoriale care compun asociația;

b) identificarea căilor și mijloacelor de îmbunătățire a infrastructurii administrației publice locale și dezvoltarea infrastructurii zonei într-un mod unitar în beneficiul comunităților și pentru asigurarea unei mai bune funcționalități;

c) inițierea, promovarea și derularea unor proiecte comune de dezvoltare integrată a zonei și de atenuare a discrepanțelor de dezvoltare între localități;

d) elaborarea și implementarea de strategii și programe de dezvoltare integrată a zonei metropolitane nou create, precum și a unui plan de mobilitate urbană durabilă a zonei metropolitane;

e) valorificarea potențialului economic local și identificarea unor surse de finanțare interne și externe;

f) sprijinirea dezvoltării întreprinderilor mici și mijlocii;

g) stimularea și atragerea capitalului străin;

h) promovarea imaginii și potențialelor de dezvoltare ale zonei nou create;

i) atragerea unui număr cât mai mare de investiții private în vederea dezvoltării durabile a zonei metropolitane a unităților administrativ-teritoriale care o compun;

j) orice alte activități care conduc la dezvoltarea economică, socială și culturală și care au ca scop final creșterea calității vieții;

k) promovarea și dezvoltarea patrimoniului cultural;

l) realizarea de parteneriate cu alte entități juridice publice și private în scopul atingerii obiectivelor asociației.

**Art. 9. Activitățile asociației**

În vederea îndeplinirii obiectivelor, asociația are următoarele principale direcții de activitate:

a) promovarea unei strategii coerente de dezvoltare durabilă;

b) aplicarea unor politici publice care să permită dezvoltarea zonei metropolitane;

c) atragerea, facilitarea și sprijinirea investițiilor directe;

d) elaborarea unor proiecte cu impact major pentru sustenabilitatea zonei.

**CAPITOLUL III**

**PATRIMONIUL ȘI SURSELE DE VENIT ALE ASOCIAȚIEI**

**Art. 10.** Patrimoniul inițial al asociației

(1) Patrimoniul inițial al asociației este reprezentat de aportul în numerar al membrilor fondatori, în valoare de 100 lei/membru.

(2) Asociații vor putea aduce în patrimoniul asociației și aporturi în natură.

**Art. 11.** (1) Sursele de venit ale asociației sunt următoarele:

a) taxa de înscriere în cuantum de 100 lei/membru plătită de către membrii asociați, în termen de 30 de zile de la data aprobării de către Adunarea generală a cererii de aderare la asociație;

b) cotizația anuală a membrilor se stabilește și se poate modifica prin hotărârea Adunării Generale, la propunerea Consiliului director, pe baza proiectului de buget;

c) dobânzi bancare;

d) dividende, donații, legate, sponsorizări, subvenții sau subscripții publice din țară și din străinătate;

e) sprijin material și financiar acordat de alte asociații sau fundații, naționale sau internaționale;

f) finanțări din programe angajate a fi implementate de asociație;

g) contribuții de la bugetele locale sau bugetul național, angajate conform legii;

h) contravaloarea unor servicii de instruire sau consultanță pentru terți, acordate în condițiile legii;

i) încasări rezultate în urma unor publicații sau manifestări cu taxă, organizate de Asociație;

j) resurse obținute de la bugetul de stat;

k) alte surse legale.

(2) Cotizația anuală se achită în termen de maxim 45 de zile de la data aprobării bugetelor de către fiecare U.A.T.

(3) Asociația poate să înființeze societăți comerciale în scopul realizării mijloacelor financiare necesare îndeplinirii obiectivelor Asociației. Dividendele obținute de Asociație din activitățile acestor societăți comerciale, dacă nu se reinvestesc în aceleași societăți comerciale, se folosesc în mod obligatoriu pentru realizarea scopului Asociației.

**CAPITOLUL IV**

**MODUL DE DOBÂNDIRE ȘI DE PIERDERE A CALITĂȚII DE ASOCIAT,**

**DREPTURILE ȘI OBLIGAȚIILE ASOCIAȚILOR**

**Art. 14.** Asociații

(1) Asociația are ca membri unități administrativ-teritoriale care au participat la înființarea asociației și au semnat statutul asociației și care prin activitatea desfășurată pot contribui la îndeplinirea scopului și obiectivelor asociației.

(2) Aderarea la asociație se face la cererea scrisă a împuternicitului unității administrativ-teritoriale, în temeiul hotărârii consiliului local, prin care se aprobă aderarea unității administrativ-teritoriale respective la asociație. Dobândirea calității de asociat se face după aprobarea cererii de aderare la asociație de către Adunarea generală a asociației cu majoritate simplă din totalul membrilor asociației și după plata taxei de înscriere, prevăzută în prezentul statut. Aderarea unui membru la asociație se consideră efectuată în momentul înscrierii acestuia în Registrul membrilor Asociației.

(3) În urma adoptării hotărârii Adunării generale a asociaților de a accepta un nou membru, se va încheia un act adițional la prezentul statut prin care noul membru va fi menționat în preambulul statutului.

(4) Se consideră că orice nou membru al asociației acceptă în totalitate prevederile statutului asociației la data aderării sale.

(5) Reprezentarea membrilor asociației se asigură de către împuternicitul unității administrativ-teritoriale.

(6) Încetarea, în condițiile legii, a mandatului de ales local atrage, de drept, încetarea calității de reprezentant al unității administrativ-teritoriale asociate și de membru în organele de conducere ale asociației.

(7) Membrii asociației fac parte din una din următoarele categorii: membri fondatori și membri. **Membrii fondatori** sunt acei membri care au inițiat constituirea asociației, respectiv unitățile administrativ-teritoriale care au adoptat prezentul statut. **Membrii** sunt acei membrii asociați, respectiv unitățile administrativ-teritoriale care aderă la asociație și care plătesc taxa de înscriere.

**Art. 15.** Asociații au următoarele drepturi:

a) Să aleagă și să fie aleși în organele asociației, prin reprezentanții lor legal desemnați;

b) Să participe de drept la orice manifestări sau programe organizate de asociație;

c) Să reprezinte asociația, în limitele mandatului încredințat, la manifestări angajate cu terți;

d) Să participe la luarea hotărârilor în cadrul asociației conform prevederilor prezentului statut;

e) Să aibă acces la toate informațiile de interes colectiv referitoare la acțiunile asociației și hotărârile adoptate de către Adunarea generală sau Consiliul director și să le folosească pentru promovarea acelor interese proprii care nu contravin statutului, intereselor celorlalți membri și intereselor asociației;

f) Să beneficieze de drept de toate actele cu caracter individual emise de asociație;

g) Să conteste deciziile adoptate, inclusiv cea de excludere din asociație;

h) Să se retragă din asociație, cu obligația de a notifica în prealabil acest lucru, cu cel puțin 30 de zile anterior datei preconizate pentru retragerea efectivă.

i) Să conteste, în condițiile prezentului statut și ale legislației în vigoare, hotărârile adoptate de organele asociației, precum și hotărârea de excludere din asociație.

**Art. 16.** Asociații au următoarele obligații statutare:

a) să participe activ și constructiv la lucrările Adunării generale, cu respectarea spiritului normelor statutare;

b) să respecte prevederile regulamentelor asociației, ale normelor de procedură, precum și ale altor angajamente convenite;

c) să se abțină de la disputa și confruntarea politică în cadrul activităților promovate de asociație;

d) să promoveze eficiența și buna credință în toate acțiunile de realizare a obiectivelor asociației;

e) să-și îndeplinească la nivel de lucru bine făcut sarcinile asumate sau încredințate de Consiliul director și Adunarea generală;

f) să-și însușească și să adopte o conduită etică fermă, de integritate morală, conform normelor sociale democratice și standardelor de conviețuire în comunitățile multi-etnice, multi-confesionale și multi-partinice;

g) să nu întreprindă acțiuni care prin natura lor pot leza interesele morale și patrimoniale ale asociaței;

h) să nu angajeze prin adresare verbală sau manifestări publice, agresarea demnității și integrității membrilor asociației sau din alte organizații;

i) să achite la termenele stabilite contribuțiile materiale și cotizațiile datorate; Asociații care nu-și achită cotizația până la data stabilită, decad din dreptul de a participa la adoptarea hotărârilor, până la onorarea acestei obligații;

j) să anunțe în termen de 15 zile la secretariatul asociației, orice modificare care a survenit în legătură cu persoana sa (schimbare de sediu, nume, reprezentant legal, etc.).

**Art. 17.** Retragerea din asociație

(1) Calitatea de asociat încetează în cazul retragerii sau excluderii din asociație, conform prevederilor prezentului articol.

(2) Dacă oricare dintre asociați dorește să se retragă din asociație, va notifica președintelui asociației și celorlalți asociați intenția sa, în temeiul hotărârii consiliului local adoptată în acest sens. Președintele asociației va convoca Adunarea generală a asociației în cel mult 30 de zile de la data primirii unei astfel de notificări. Adunarea generală a asociației va analiza consecințele retragerii și modificările ce se impun statutului asociației.

(3) Asociații care se retrag sau sunt excluși nu vor putea pretinde restituirea aportului și nu au niciun drept asupra patrimoniului inițial, asupra cotizațiilor sau donațiilor făcute anterior asociației. Ei rămân obligați să achite cotizațiile pe tot timpul cât au fost asociați.

**Art. 18.** Excluderea din asociație

(1) Excluderea unui membru are loc la propunerea Consiliului director, numai prin hotărârea Adunării generale a asociației, în următoarele situații:

a) neplata taxelor și a cotizațiilor datorate asociației pe o perioadă de 2 ani calendaristici consecutiv;

b) nu participă la două ședințe consecutive ale Adunării generale sau nu-și exprimă votul;

c) nerespectarea de către membrul în cauză a clauzelor prezentului statut, a regulamentelor de organizare și funcționare ale asociației și a hotărârilor adoptate de Adunarea generală și Consiliul director;

d) prejudicierea prin orice mijloace a imaginii asociației, a scopului și obiectivelor acesteia;

e) săvârșirea unor fapte nedemne, nelegale sau neloiale față de asociație, sau față de oricare dintre membrii acesteia;

f) alte situații de încălcare a prezentului statut, constatate de Adunarea generală;

(2) Președintele asociației va convoca Adunarea generală a asociației în cel mult 30 de zile de la data la care s-a luat la cunoștință respectiva situatie. Adunarea generală va hotărî excluderea din asociație, va analiza consecințele excluderii și va hotărî modificarea corespunzătoare a prezentului statut al asociației.

**CAPITOLUL V**

**ORGANELE DE CONDUCERE, ADMINISTRARE ȘI CONTROL**

**Art. 19.** Organele asociației de dezvoltare intercomunitară sunt:

a) Adunarea generală a asociației;

b) Consiliul director;

c) Comisia de cenzori.

**Secțiunea 1. Adunarea generală a asociației**

**Art. 20.** (1) Adunarea generală a asociației este organul de conducere al asociației de dezvoltare intercomunitară, format din reprezentanții tuturor unităților administrativ-teritoriale membre, desemnați prin hotărârea autorităților deliberative ale acestora.

(2) Fiecare asociat va depune toate diligentele pentru a-și asigura reprezentarea permanentă în cadrul Adunării generale a asociației.

(3) Pierderea calității de reprezentant al unității administrativ-teritoriale membre, atrage după sine pierderea calității de reprezentant în Adunarea generală și numirea prin hotărâre a consiliului local a unui nou reprezentant.

**Art. 21.** Adunarea generală se întrunește în ședințe ordinare o dată pe an și în ședințe extraordinare ori de câte ori este necesar, la cererea Președintelui asociației de dezvoltare intercomunitară, la cererea Consiliului director sau la inițiativa a cel puțin unei treimi din numărul membrilor asociației.

**Art. 22.** (1) Convocarea membrilor se face prin scrisoare recomandată cu cel puțin 5 zile înainte de data stabilită pentru ședință. Convocatorul trebuie să conțină locul, data și ora ședinței, precum și ordinea de zi.

(2) Odată cu comunicarea datei, a locului și a ordinii de zi, se pune la dispoziția participanților materialele supuse dezbaterii.

(3) Participanții pot solicita introducerea pe ordinea de zi a unor probleme noi formulate în scris și depuse cu cel puțin 3 zile de la data la care are loc ședința.

**Art. 23.** (1) Ședințele Adunării generale sunt conduse de către Președinte.

(2) Președintele asociației va fi prezent la toate ședințele. În cazurile în care nu poate participa din motive obiective, acesta va fi înlocuit de către Vicepreședinte.

**Art. 24.** (1)Pentru validitatea hotărârilor Adunării generale a asociației, este necesară participarea majorității din totalul membrilor asociației. Dacă acest cvorum nu este întrunit la data primei convocări, Adunarea generală a asociației va fi convocată din nou, la o dată ulterioară, dar nu la mai mult de 10 zile de la data primei convocări. În acest din urmă caz, membrii pot hotărî în problemele înscrise pe ordinea de zi, indiferent de numărul membrilor prezenți la ședință.

(2) Votul în Adunarea generală este valabil și prin corespondență, cu condiția ca membrilor asociației la data convocării lor să li se comunice proiectele de hotărâri ce urmează a fi dezbătute de Adunarea generală.

(3) Hotărârile Adunării generale a asociației sunt luate prin vot deschis, cu votul a majorității membrilor asociației prezenți. În cazul egalității de voturi, votul Președintelui asociației este decisiv.

(4) Asociații care, într-o anumită problemă supusă dezbaterii Adunării generale, sunt interesați personal sau prin soți, ascendenți sau descendenți, rude în linie colaterală sau afini până la gradul al patrulea inclusiv, nu vor putea lua parte la deliberare și nici la vot, în caz contrar răspunzând pentru daunele cauzate asociației, dacă fără votul lor nu s-ar fi putut obține majoritatea cerută.

(5) În cazul unor proiecte de hotărâri care privesc în mod direct obiective de investiții amplasate pe teritoriul administrativ al unei unități administrativ-teritoriale este necesară obținerea acordului prealabil al reprezentantului autorității locale respective.

**Art. 25.** Hotărârile Adunării generale referitoare la excluderea unui membru se iau cu majoritarea simplă.

**Art. 26.** (1) Hotărârile Adunării generale referitoare la dizolvarea asociației sau la modificarea statutului, se iau cu o majoritate de două treimi din numărul total al membrilor, pe baza unei propuneri a două treimi din membrii fondatori ai asociației.

(2) Un exemplar al fiecărei hotărâri, semnată de Președinte și reprezentanții membrilor asociației prezenți, se va arhiva într-un dosar al Hotărârilor Adunării generale, într-o ordine crescătoare a numărului lor de înregistrare și cu consemnarea datei adoptării hotărârii. Responsabilitatea ținerii acestei evidențe îi revine Consiliului director.

**Art. 27.** Atribuțiile Adunării generale sunt:

a) stabilirea strategiei și a obiectivelor generale ale asociației;

b) aprobarea bugetului de venituri și cheltuieli, a bilanțului contabil și a raportului Consiliului director și al Comisiei de cenzori;

c) aprobarea taxei de înscriere, precum și a cotizației anuale datorată de către membrii asociației la propunerea Consiliului director;

d) înființarea aparatului tehnic al asociației, aprobarea organigramei, a statului de funcții și a numărului de personal, a regulamentului de organizare și funcționare și a Regulamentului de ordine interioară, în condițiile legii și prezentului statut;

e) numirea directorului executiv al aparatului tehnic;

f) stabilirea cuantumului salariilor, indemnizațiilor și premiilor pentru personalul aparatului tehnic al asociației, angajat cu contract individual de muncă;

g) alegerea și revocarea membrilor Consiliului director și aprobarea Regulilor generale de organizare si funcționare ale Consiliului director;

h) alegerea și revocarea membrilor Comisiei de cenzori și aprobarea Regulilor generale de organizare si funcționare ale Comisiei de cenzori;

i) alegerea și revocarea Președintelui și Vicepreședintelui Asociației de dezvoltare intercomunitară;

j) înființarea de filiale și sucursale, în condițiile legii;

k) modificarea statutului;

l) cooperarea și asocierea cu unități administrativ-teritoriale din străinătate și aderarea la asociații naționale și internaționale, în condițiile legii;

m) dizolvarea și lichidarea asociației, precum și stabilirea destinației bunurilor rămase după lichidare;

n) excluderea membrilor;

o) orice alte atribuții permise de lege sau de statut la propunerea membrilor, a Consiliului director sau a Comisiei de cenzori.

**Art. 28.** (1) Hotărârile luate de Adunarea generală, în limitele legii și ale statutului sunt obligatorii chiar și pentru asociații care nu au luat parte la Adunarea generală sau au votat împotrivă. Numele persoanelor care au votat împotrivă se menționează expres în procesul-verbal al ședinței.

(2)Hotărârile Adunării generale, contrare legii sau dispozițiilor cuprinse în statut, pot fi contestate în justiție de către oricare dintre asociați care nu au luat partea la Adunarea generală sau care au votat împotrivă și au cerut să se insereze aceasta în procesul-verbal de ședință, în termen de 15 zile de la data luării la cunoștință publică, în condițiile legii.

**Secțiunea a 2-a. Președintele asociației de dezvoltare intercomunitară**

**Art. 29.** (1) Asociația este condusă de un Președinte, ales cu votul majorității membrilor Adunării generale, pentru un mandat de 2 ani.

(2) Președintele asociației este ajutat de un Vicepreședinte, ales cu votul majorității membrilor Adunării generale.

(3) Vicepreședintele asociației înlocuiește Președintele asociației în cazul lipsei acestuia.

**Art. 30.** Președintele asociației îndeplinește următoarele atribuții principale:

a) exercită întreaga sa autoritate și competență pentru a determina înfăptuirea scopului asociației, respectarea prevederilor statutului și a legislației;

b) conduce lucrările Adunării generale și ale Consiliului director;

c) convoacă ședințele Adunării generale și ale Consiliului director;

d) propune ordinea de zi și asigură condițiile necesare bunei desfășurări a lucrărilor acesteia;

e) reprezintă asociația, pe baza mandatului încredinţat de Adunarea generală, în relațiile cu persoanele fizice și juridice, române sau străine, în justiție, precum şi în orice alte împrejurări;

f) exercită controlul și îndrumarea Consiliului director;

g) stabileşte, prin consultări cu ceilalți membri ai Consiliului director, competențele şi atribuţiile Vicepreşedintelui și Secretarului;

h) semnează actele şi documentele adoptate de Adunarea generală şi Consiliul director, precum și pe cele emise personal;

i) deleagă sarcini către membrii asociației, în conformitate cu programul de activități aprobat;

j) întocmește împreună cu Consiliul director rapoarte anuale de activitate pe care le

prezintă spre aprobare Adunării generale;

k) îndeplineşte orice alte atribuții stabilite de Adunarea generală sau decise de Consiliul director.

**Secțiunea a 3-a. Consiliul director**

**Art. 31.** (1) Consiliul director este organul executiv de conducere a asociației de dezvoltare intercomunitară și asigură punerea în executare a hotărârilor Adunării generale şi conduce asociația în intervalul dintre şedintele Adunării generale.

(2) Consiliul director este format din președintele asociației de dezvoltare intercomunitară, vicepreședintele asociației de dezvoltare intercomunitară și încă 3 membri aleși din rândul membrilor Adunării generale a asociației. Membri sunt aleși prin votul majorităţii membrilor Adunării generale, pentru un mandat de 2 ani, începând de la data înregistrării asociației.

(3) Membrii Consiliului director sunt aleși dintre reprezentanții legali ai membrilor asociației, precum şi din aparatele de specialitate ale consiliilor locale ai unităților administrativ-teritoriale membre, în limita a cel mult o pătrime din componența sa.

(4) După expirarea perioadei pentru care au fost aleşi, membrii Consiliului director au posibilitatea de a rămâne în funcție pentru un nou mandat.

(5) Mandatul membrilor Consiliului director încetează înainte de expirarea duratei pentru care au fost aleşi pentru următoarele motive:

a) demisie;

b) revocare;

c) pierderea calităţii de membru al asociației de către unitatea administrativ-teritorială care l-a desemnat;

d) pierderea calității de reprezentant al unității administrativ-teritoriale care l-a desemnat:

e) expirarea sau încetarea mandatului de primar, viceprimar sau consilier local deținut în autoritatea administraţiei publice locale a unităţilor administrativ-teritoriale membre;

f) imposibilitatea de a-şi exercita atributiile;

g) deces.

(6) La sfârşitul mandatului toți membrii Consiliului director şi Comisiei de cenzori ai asociației sunt obligați să predea actele şi documentele asociației cu care au lucrat sau la care au avut acces, în baza unui proces-verbal întocmit în acest sens.

(7) Consiliul director își poate elabora un Regulament de organizare și funcționare, aprobat de Adunarea generală.

**Art. 32.** (1) Consiliul director se întruneşte în şedinte de lucru lunare sau ori de câte ori este nevoie, la convocarea Președintelui sau a cel puțin o treime dintre membrii săi.

(2) Convocarea membrilor se face prin scrisoare recomandată în maxim 3 zile înainte de data stabilită pentru ședință. Convocatorul trebuie să conțină locul, data și ora ședinței, precum și ordinea de zi.

**Art. 33.** (1) Consiliul director lucrează valabil în prezența majorității dintre membrii săi şi adoptă hotărâri cu votul majorităţii membrilor prezenți. Hotărârile Consiliului director se semnează de membrii Consiliului director prezenți.

(2) Hotărârile luate de Consiliul director, în limitele legii şi ale prezentului statut sunt obligatorii chiar şi pentru membrii care nu au luat parte la ședinta Consiliului director sau au votat împotrivă.

**Art. 34.** Atribuţiile Consiliului director:

a) prezintă Adunării generale raportul anual de activitate, executarea bugetului de venituri şi cheltuieli, proiectul programelor Asociației;

b) propune Adunării generale spre aprobare bugetul de venituri și cheltuieli și bilanțul contabil;

c) aprobă fişele posturilor şi derulează procedurile de angajare a personalului aparatului tehnic, aprobat de Adunarea generală sau convenit prin prevederile contractelor de finantare;

d) propune Adunării generale spre aprobare Regulamentul de organizare şi funcționare al Consiliului director și al aparatului tehnic;

e) asigură rapoartele periodice prevăzute de legislație sau de obligațiile contractuale;

f) stabileşte şi aprobă calendarul acțiunilor asociației; ia măsurile curente necesare pentru derularea activităţilor planificate; răspunde de calitatea, legalitatea şi încadrarea în costuri ale acestor activități;

g) angajează programe de parteneriat cu organisme naționale si internaționale;

h) hotărăşte cu privire la încheierea de contracte cu terțe persoane;

i) gestionează patrimoniul, conturile bancare şi activitățile financiare curente ale asociației;

j) hotărăşte cu privire la accesarea de către asociație a unor proiecte de finanțare și asigură implementarea programelor conform prevederilor proiectelor aprobate, bugetelor şi legislației naționale;

k) acceptă donațiile, legatele făcute asociației;

l) prezintă anual Adunării generale un raport cu privire la activitatea Consiliului director, precum şi cu privire la situaţia financiară a asociației;

m) elaborează proiecte de hotărâri în vederea supunerii acestora spre aprobare Adunării generale a asociației;

n) dispune Directorului executiv acţiuni privind ducerea la îndeplinire a obiectivului de activitate şi verifică îndeplinirea acestora;

o) hotărăşte în orice problemă curentă care nu este specificată prin statut ca fiind de competența Adunării generale.

**Secțiunea a 4-a. Comisia de cenzori**

**Art. 35.** (1) Controlul financiar al asociației se exercită de către o Comisie de cenzori, aleși de Adunarea generală pentru un mandat de 2 ani.

(2) În realizarea competențelor sale, Comisia de cenzori:

a) verifică sursele de venituri ale asociației. conform prevederilor bugetare, programelor de asistenţă şi documentelor primare ale asociației;

b) verifică periodic legalitatea modului în care sunt cheltuite și gestionate resursele materiale si financiare ale asociației, conform documentelor de evidență și urmărire;

c) verifică încadrarea cheltuielilor asociației în limitele bugetului aprobat de Adunarea generală sau de programele de finanțare angajate de asociație;

d) verifică legalitatea şi conformitatea întocmirii documentelor bancare şi a extraselor de cont;

e) verifică legalitatea, conformitatea şi încadrarea în termene a rapoartelor financiare cerute de lege şi de prevederile contractelor de finanțare ale asociației;

f) verifică legalitatea şi conformitatea documentelor de plată a salariilor și indemnizațiilor aprobate cu prevederile bugetare;

g) prezintă semestrial Consiliului director rapoarte scrise asupra activităţii sale;

h) prezintă Consiliului director propuneri pentru o mai eficientă gestionare a resurselor materiale şi băneşti ale asociației;

i) întocmeşte Rapoarte anuale de control a gestiunii asociatiei și le prezintă Adunării generale;

j) poate participa la şedintele Consiliului director, în care se dezbat probleme din domeniul său de competență, fără drept de vot;

k) îndeplinește orice alte atribuții prevăzute de lege sau stabilite de Adunarea generală a asociației.

(3) Comisia de cenzori este alcătuită dintr-un număr impar de membri și cel puțin unul dintre cenzori trebuie să fie contabil autorizat sau expert contabil, în condițiile legii. Membrii Consiliului director nu pot fi cenzori.

(4) Regulile generale de organizare si funcționare ale Comisiei de cenzori se aprobă de Adunarea generală.

**Secțiunea a 5-a. Aparatul tehnic**

**Art. 36.** Activitatea asociației se va desfășura prin aparatul tehnic, înființat de Adunarea generală, condus de un director executiv.

**Art. 37.** (l) Aparatul tehnic se va organiza pe compartimente, subordonate directorului executiv, în domenii conforme cu scopul și obiectivele asociației.

(2) Atribuțiile aparatului tehnic vor fi stabilite prin Regulamentul de organizare funcționare, pe baza propunerii Consiliului director, aprobate de Adunarea generală.

(3) Adunarea generală numește un Director executiv al aparatului tehnic. Acesta va îndeplini orice atribuții prevăzute în statut sau stabilite de Adunarea generală, Consiliul director sau prin fișa postului. Această persoană are calitatea de împuternicit cu funcții executive al aparatului tehnic al asociatiei.

(4) Directorul executiv nu face parte din componența organelor de conducere și administrare ale asociației, dar are vot consultativ în Adunarea generală a asociației și în Consiliul director.

**Art. 38.** Directorul executiv are în principiu, următoarele atribuții:

a) angajează asociația în raporturile cu terțe persoane prin încheierea de acte juridice în numele și pe seama asociației, în limitele aprobate de Adunarea generală sau de Consiliul director;

b) rezolvă actele curente ale asociației, inclusiv cele financiar-contabile;

c) răspunde pentru îndeplinirea sarcinilor dispuse de Adunarea generală și Consiliul director.

**Secțiunea a 6-a. Registrele legale**

**Art. 39.** Asociația, prin Secretarul Consiliului director, va ține și va actualiza următoarele registre legale:

a) Hotărârile Adunării generale;

b) Hotărârile Consiliului director;

c) Procesele-verbale ale Adunării generale;

d) Procesele-verbale ale Consiliului director;

e) Bilanţul şi contul de profit şi pierdere;

f) Registrul inventar;

g) Registrul rapoartelor Comisiei de cenzori;

h) Lista membrilor.

**Secțiunea a 7-a. Procesele-verbale**

**Art. 40.** Lucrările Adunării generale și ale Consiliului director se consemnează în procese-verbale, înregistrate într-un registru special, semnate de Preşedinte şi de cel care le-a întocmit.

**Art. 41.** Procesele-verbale vor fi ataşate la registre în ordine cronologică. Înregistrările vor fi păstrate timp de cel puțin 5 ani, dacă prin lege nu se prevede o perioadă mai îndelungată.

**Art. 42.** Membrii asociației, Consiliului director, Comisiei de cenzori și ai aparatului tehnic vor avea dreptul de acces liber la registrele de procese-verbale. Ei pot solicita copii sau extrase după aceste procese-verbale, care vor fi semnate de către Președinte sau, în lipsa acestuia, de către un membru al Consiliului director.

**CAPITOLUL VI**

**DIZOLVAREA ȘI LICHIDAREA**

**Art. 43.** - Asociația se dizolvă:

* 1. de drept;
  2. prin hotărârea instanței judecătorești competente;
  3. prin hotărârea Adunării generale a asociației;
  4. în alte situații prevăzute de lege;

**Art. 44.** (1) Asociația se dizolvă de drept prin:

a) realizarea în totalitate sau, după caz, imposibilitatea realizării scopului și obiectivelor pentru care a fost constituită, dacă în termen de 3 (trei) luni de la constatarea unui astfel de fapt nu se produce schimbarea acestui scop;

b) imposibilitatea constituirii Adunării generale a asociației sau a Consiliului director în conformitate cu prezentul statut, dacă această situație durează mai mult de un an de la data la care Adunarea generală a asociației sau Consiliul director trebuia să se constituie;

c) reducerea numărului de asociați sub limita de doi, dacă acesta nu a fost complinit în termenul legal prevăzut în acest scop.

(2) Constatarea dizolvării se realizează prin hotărârea judecătoriei în a cărei circumscripție teritorială se află sediul asociației, la cererea oricărei persoane interesate.

**Art. 45.** Asociația se dizolvă prin hotărârea judecătorească, la cererea oricărei persoane interesate când:

a) scopul sau activitatea asociației au devenit ilicite sau contrare ordinii publice;

b) realizarea scopului său este urmărită prin mijloace ilicite sau contrare ordinii publice;

c) asociația urmărește un alt scop decât acela pentru care s-a constituit;

d) asociația a devenit insolvabilă.

**Art. 46.** Asociația se poate dizolva si prin hotărâre a Adunării generale, luată cu votul a două treimi din numărul membrilor asociației. În termen de 15 zile de la data ședinței la care s-a hotărât dizolvarea, hotărârea Adunării generale se depune la judecătoria în a cărei circumscripție teritorială își are sediul asociația pentru a fi inscrisă în Registrul asociațiilor şi fundațiilor.

**Art. 47.** În cazul dizolvării asociației, bunurile rămase în urma lichidării vor fi transmise către persoane juridice de drept privat sau de drept public cu scop identic sau asemănător prin atribuire de instanța judecătorească competentă.

**Art. 48.** (1) În cazul dizolvării de drept sau prin hotărâre judecătorească, prevăzute la articolele de mai sus, lichidatorii vor fi numiți prin însăşi hotărârea judecătorească.

(2) În cazul dizolvării hotărâte de Adunarea generală, lichidatorii vor fi numiți de către Adunarea generală.

(3) În toate cazurile, mandatul Consiliului director încetează o dată cu numirea lichidatorilor. Lichidatorii vor putea fi persoane fizice sau persoane juridice, autorizate, în condițiile legii.

**Art. 49.** Imediat după intrarea lor in funcție, lichidatorii vor face inventarul şi vor încheia un bilanţ care să constate situația exactă a activului și pasivului asociației. Lichidatorii sunt obligați să primească și să păstreze registrele şi orice alte acte ale asociației. De asemenea ei vor ține un registru cu toate operaţiunile lichidării, în ordinea datei acestora. Lichidatorii işi îndeplinesc mandatul sub controlul Comisiei de cenzori.

**Art. 50.** Lichidatorii sunt obligați să continue operaţiunile juridice în curs, să încaseze creanțele, să plătească creditorii și, dacă numerarul este insuficient, să transforme şi restul activului în bani, procedând la vânzarea prin licitaţie publică a bunurilor mobile si imobile. Lichidatorii pot realiza numai acele operațiuni noi care sunt necesare finalizării celor aflate în curs.

**Art. 51.** Lichidatorii nu pot încheia operațiunile și nu pot remite celor în drept contul gestiunii decât după expirarea unui termen de 6 luni de la publicarea dizolvării asociației.

**Art. 52.** Lichidatorii răspund solidar pentru daunele cauzate creditorilor din culpa lor.

**Art. 53.** Atât față de asociație, cât şi faţă de membrii asociați, lichidatorii sunt supuşi regulilor mandatului.

**Art. 54.** După terminarea lichidării, lichidatorii sunt obligați ca în termen de două luni să depună bilanțul, registrul jurnal şi un memorandum, declarând operațiunile de lichidare la Registrul asociaţiilor şi fundațiilor al judecătoriei în a cărei circumscripție teritorială îşi are sediul asociația. Lichidatorii sunt obligați să îndeplinească toate procedurile pentru publicarea lichidării şi radierea asociației din Registrul asociaţiilor și fundațiilor.

**Art. 55.** Dacă în termen de 30 de zile de la depunerea bilanțului nu se înregistrează nici o contestație, bilanțul se consideră definitiv aprobat şi lichidatorii, cu autorizarea judecătoriei, vor remite celor în drept bunurile şi sumele rămase de la lichidare, împreună cu toate registrele şi actele asociației și ale lichidării. Numai după aceasta lichidatorii vor fi considerați descărcați și li se va elibera în acest scop un act constatator.

**Art. 56.** Contestațiile la bilanțul lichidatorilor se pot formula de orice persoană interesată la judecătoria în a cărei circumscripție teritorială se află sediul asociației.

**Art. 57.** Asociația încetează a ființa la data radierii din Registrul asociațiilor și fundațiilor.

**CAPITOLUL VII**

**DISPOZIȚII FINALE**

**Art. 58.** Primul mandat al membrilor Consiliului director şi al Comisiei de cenzori curge de la data rămânerii definitive a sentinței prin care s-a dispus dobândirea personalității juridice a asociației şi a înregistrării acesteia în registrul special al instanței.

**Art. 59.** Anul fiscal al asociației coincide cu anul calendaristic.

**Art. 60.** (1) Prezentul statut poate fi modificat doar prin acte adiţionale semnate de reprezentanţii tuturor asociaţilor, special împuterniciţi în acest scop.

(2) Prezentul statut este guvernat de legea română. În situaţia în care intervin modificări ale legislaţiei în domeniu, prezentul statut va fi modificat în conformitate cu noile prevederi.

**Art. 61.** Toate litigiile născute din sau în legătură cu acest statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi deduse spre soluționare instanțelor judecătorești competente.

**Art. 62.** Prezentul statut a fost semnat în \_\_\_\_\_\_\_\_\_\_\_ exemplare originale.

Semnăturile de validare a statutului de către membrii fondatori:

**1. MUNICIPIUL SFÂNTU GHEORGHE**, reprezentat de ANTAL ÁRPÁD-ANDRÁS

**2. COMUNA RECI**, reprezentată de DOMBORA LEHEL,

**3. COMUNA OZUN**, reprezentată de BORDÁS ENIKŐ,

**4. COMUNA CHICHIŞ,** reprezentată de TĂRAȘ SILVIU,

**5. COMUNA ILIENI,** reprezentată de FODOR IMRE,

**6.COMUNA ARCUŞ,** reprezentată de MÁTHÉ ÁRPÁD,

**7. COMUNA VALEA CRIȘULUI**, reprezentată de KISGYÖRGY SÁNDOR,

**8. COMUNA GHIDFALĂU,** reprezentată de JANCSŐ ERNŐ,

**9. COMUNA MICFALĂU**,reprezentată de DEMETER FERENC,

**10. COMUNA BODOC**,reprezentată de FODOR ISTVÁN,

**11. COMUNA MALNAȘ**,reprezentată de SZOTYORI ANGÉLA GIZELLA,

**12. COMUNA BIXAD**,reprezentată de BÁCS MÁRTON CSABA,

**13. COMUNA MOACȘA**,reprezentată de DESZKE JÁNOS,